CELEX: C2004/201/41
Language: lv
Date: 2004-08-07 00:00:00
Title: Lieta T-187/04: Prasība pret Eiropas Kopienu Komisiju, ko Pascal Hallez iesniedza 2004. gada 19. maijā

7.8.2004   
            
            
               LV
            
            
               Eiropas Savienības Oficiālais Vēstnesis
            
            
               C 201/19
            
         Prasība pret Eiropas Kopienu Komisiju, ko Pascal Hallez iesniedza 2004. gada 19. maijā
   (Lieta T-187/04)
   (2004/C 201/41)
   Tiesvedības valoda: franču
   Eiropas Kopienu Pirmās instances tiesā 2004. gada 19. maijā izskatīšanai ir iesniegta prasība pret Eiropas Kopienu Komisiju, ko cēla Pascal Hallez, Genappe (Beļģija), kuru pārstāv Carlos Mourato, avocat, kas norādīja adresi Luksemburgā.
   Prasītāja prasījumi Pirmās instances tiesai ir šādi:
   
               —
            
            
               atzīt par spēkā neesošu 2003. gada 22. jūlija apelācijas novērtētāja lēmumu par karjeras attīstības ziņojumu (REC) attiecībā uz prasītāju laikā no 2001. gada 1. jūlija līdz 2002. gada 31. decembrim;
            
         
               —
            
            
               atzīt par spēkā neesošu tieši nenoformulētu 2004. gada 20.&nbsp;februāra AIPN lēmumu, ar kuru sniegta negatīva atbilde uz prasītāja prasību;
            
         
               —
            
            
               piespriest atbildētājai atlīdzināt izdevumus, ieskaitot tos nepieciešamos izdevumus, kas tiks iesniegti tiesvedības beigās, jo īpaši, ar iekārtošanos uz dzīvesvietu saistītus izdevumus, ceļa un uzturēšanās izdevumus, kā arī advokātu honorārus un izdevumus.
            
         Pamati un galvenie argumenti
   Savas prasības pamatojumā prasītājs vispirms atsaucas uz novērtējuma procedūras noteikumu un uz Civildienesta noteikumu 43. panta izpildes noteikumu vairākiem pārkāpumiem, proti:
   
               —
            
            
               faktu, ka viņa novērtētājam bija jābūt citam ierēdnim, jo viņa novērtētājs bija ierēdnis, kas bija viņa tiešais priekšnieks, un nevis tas novērtētājs, kura vārds ir ierakstīts apstrīdētajā ziņojumā,
            
         
               —
            
            
               to, ka nebija notikušas konsultācijas ar viņa iepriekšējiem tiešajiem priekšniekiem,
            
         
               —
            
            
               novēlotas otrreizējās darba pārrunas, kā arī novēlotu apelācijas novērtētāja atzinumu,
            
         
               —
            
            
               ziņojuma novērtējuma komitejas priekšsēdētāja, iespējams, nelikumīgu iecelšanu.
            
         Prasītājs tāpat atsaucas uz iekšējo auditoru neatkarīguma principa pārkāpumu, pamatojoties uz to, ka viens no ziņojuma novērtējuma komitejas locekļiem strādāja Ģenerāldirektorātā, kura auditu veica prasītājs un ka prasītāja apelācijas novērtētājs bija Komisijas Ģenerālsekretārs, kurš arī bija pakļauts auditam. Prasītājs apgalvo, ka, ņemot vērā šo situāciju, viņa novērtētājam bija jābūt par Komisijas reformu atbildīgajam vice-prezidentam. Visbeidzot, prasītājs atsaucas uz pārkāpumu saistībā ar pienākumu pamatot lēmumu, vienlīdzīgas attieksmes principa pārkāpumu, kā arī novērtētāja pieļautajām acīmredzamām kļūdām novērtējumā.